—— 76 «— 
Svinesund paa den svenske Side, Dag og Time efter Deres Valg. 
Det er den eneste Maade, Hr. Greve, hvorpaa De kan komme 
hid uden at betragtes som officiel, siden H. Majestæt paa 
min Forespørgsel har svaret mig, at jeg skal nægte Dem Pas 
til en extraordinær Sendelse, idet han gjentager for mig sin 
Ordre om i Hans Navn at modtage alle Meddelelser angaaende 
norske Forhold. 
Hvad H. H. Prinds Christian Frederik angaaer, saa maa 
han føle, at det er umuligt for mig at fremstille mig for Ham 
under de nuværende Forhold. Jeg beder Dem, Hr. Greve, om 
at udlale for Ham min Beklagelse derover og at sige Ham, at 
jeg i ethvert andet Tilfælde med Begjærlighed skulde gribe An- 
ledningen til at gjøre Ham min Opvartning. — 
Tillad mig, Hr. Greve, at slutte dette Brev med nogle 
Bemærkninger med det Ligefremhedens Stempek, som anstaaer 
en Militær. De kalder Prinds Christian Frederik — Norges Re- 
gent, en Titel, som han ogsaa har givet sig ligeoverfor Hr. v. 
Rosen, og de trykte Sager, som De sender mig, tale ved hvert 
Ord om dette Lands Selvstændighed. Det har da været mig 
meget magtpaaliggende i disse Aktstykker (pieces) at søge Be- 
viser paa Nationens Ønsker; jeg har ikke fundet Andet i dem 
end Prindsens absolute Vilje, som giver sig selv den absolute 
Magt, under hvilken Norge gjennem Aarhundreder har været 
styret af Danmarks Konger, idet de ikke ere forsynede med an- 
den Underskrift end Prindsens og kontrasignerede af hans Pri- 
vatsekretær, uden at jeg deri kan opdage det mindste Spor af 
en af et frit og selvstændigt Folk overdraget Myndighed. — 
Kongens Proklamation, som herved hoslægges, byder de brave 
og loyale Nordmænd en ganske anden Udsigt. Jeg ønsker, at 
den maa komme i deres Hænder; de skulle da vide at fore- 
trække en legitim Konges ophøjede Ord, som i Nødens Stund 
tilbyder dem sin faderlige Omsorg, for et Selvstændighedens 
Phantom, som tilbydes dem af Prinds Christian, der uagtet al 
hans Fortjeneste og al hans Tapperhed, ved den ulige Kamp, 
han bereder dem, kun vil styrte dem i en Afgrund af Ulykker. 
